ອັງ​ກິດ ກ່າວ​ຫາ ອີ​ຣ່ານ ພະ​ຍາ​ຍາມ ກ​ີດ​ກັ້ນ ກຳ​ປັ່ນ​ບັນ​ທຸກ​ນ້ຳ​ມັນ ໃນອ່າວ​ເປີ​ເຊຍ
ກຳ​ປັ່ນ​ສາມ​ລຳ​ ຂອງ ອີ​ຣ່ານ ໄດ້​ມີສ່ວນຮ່ວມ ໃນເຫດການດັ່ງກ່າວ, ແລະ ວ່າເຂົາເຈົ້າ ໄດ້ຖອນອອກໄປ ເມື່ອໄດ້ຮັບການເຕືອນ ຈາກກຳປັ່ນຮົບ ຂອງ ອັງກິດ.
ອັງກິດ ໄດ້ກ່າວໃນວັນພະຫັດມື້ນີ້ວ່າ ກຳປັ່ນຂອງ ອີຣ່ານ ໄດ້ພະຍາຍາມທີ່ຈະແລ່ນເຂົ້າ ແຊກແຊງເສັ້ນທາງສັນຈອນຂອງກຳປັ່ນບັນທຸກນ້ຳມັນ ອັງກິດ ຜ່ານຊ່ອງແຄບ ຮໍມຸສ ຖະແຫຼງການສະບັບນຶ່ງຂອງລັດຖະບານໄດ້ກ່າວວ່າ ກຳປັ່ນສາມລຳຂອງ ອີຣ່ານ ໄດ້ມີ ສ່ວນຮ່ວມໃນເຫດການດັ່ງກ່າວ, ແລະ ວ່າເຂົາເຈົ້າໄດ້ຖອນອອກໄປ ເມື່ອໄດ້ຮັບການ ເຕືອນຈາກກຳປັ່ນຮົບຂອງ ອັງກິດ ກອງກຳລັງພິທັກປະຕິວັດ ອີຣ່ານ ໄດ້ປະຕິເສດຕໍ່ການກ່າວຫາ ຂອງ ອັງກິດ ຖະແຫຼງ ການສະບັບນຶ່ງ ທີ່ໄດ້ຮັບມາໂດຍອົງການຂ່າວ Fars ຂອງທາງການ ອີຣ່ານ ໄດ້ກ່າວວ່າ ເຮືອລາດຕະເວນຂອງກອງກຳລັງພິທັກໄດ້ດຳເນີນການປະຕິບັດໜ້າທີ່ປົກກະຕິ ແລະ ບໍ່ໄດ້ມີການປະທະກັນກັບເຮືອຂອງຕ່າງປະເທດ, ໂດຍສະເພາະແມ່ນເຮືອຂອງ ອັງ ກິດ ” ປະທານາທິບໍດີ ອີຣ່ານ ທ່ານ ຮາສຊານ ຣູຮານີ ໄດ້ເຕືອນໃນວັນພຸດວານນີ້ວ່າ ອັງກິດ ຈະໄດ້ປະເຊີນກັບ “ຜົນທີ່ຈະຕາມມາ” ໂດຍບໍ່ໄດ້ລະບຸວ່າ ແມ່ນຫຍັງ ກ່ຽວກັບ ການຍຶດ ກຳປັ່ນບັນທຸກນ້ຳມັນຂອງ ອີຣ່ານ ໃນສັບປະດາທີ່ຜ່ານມາ ທີ່ຖືກສົງໄສ ກ່ຽວກັບ ການ ຂົນສົ່ງນ້ຳມັນໄປ ຊີເຣຍ ໃນການລະເມີດມາດຕະການລົງໂທດ ຄວາມເຄັ່ງຕຶງໃນອ່າວ ເປີເຊຍ ໄດ້ເພີ່ມທະວີຂຶ້ນລະຫວ່າງ ອີຣ່ານ ກັບ ສະຫະລັດ ແລະ ພັນທະມິດຂອງເຂົາເຈົ້າ ນັບຕັ້ງແຕ່ລັດຖະບານ ວໍຊິງຕັນ ໄດ້ເພີ່ມມາດຕະການລົງໂທດ ຕໍ່ລັດຖະບານ ເຕຫະຣ່ານ ແລະ ໄດ້ເຄື່ອນໄຫວເພື່ອຢຸດການສົ່ງອອກນ້ຳມັນ ອັນເປັນ ສ່ວນນຶ່ງ ຂອງນະໂຍບາຍ “ການກົດດັນສູງສຸດ” ເພື່ອບັງຄັບໃຫ້ ອີຣ່ານ ຢຸດການກະທຳ ທີ່ຖືວ່າ ເປັນການທຳລາຍຄວາມໝັ້ນຄົງໃນພາກພື້ນ